पाएं अपने शहर की ताज़ा ख़बरें और फ्री ई-पेपरडाउनलोड करें
जिले में उच्च स्तर पर पहुंचे कोरोना संक्रमण के कारण आए दिन अस्पतालों में दम तोड़ रहे मरीजों ने चिकित्सा व्यवस्थाओं को पोल खोल कर रख दी है। रोज होने वाली मौतों की घटनाओं ने आमजन को बेहतर चिकित्सा व्यवस्थाएं उपलब्ध करवाने का दंभ भरने वाली सरकार व उसके सिस्टम की कुछ दिनों में हकीकत सबके सामने लाकर रख दी।हालात यह है कि पिछले चार दिनों में 38 मरीजों ने दम तोड़ दिया। इनमें 5 कोरोना पॉजिटिव थे। जिले में अब तक 40 की मौत हो चुकी है। बेड के लिए मरीज गलियारों में तो ऑक्सीजन के लिए वार्डों तड़पते रहे, लेकिन मजाल है कि किसी जनप्रतिनिधि ने उनकी सुध भी ली हो।
हालात यह है कि जिले के प्रभारी मंत्री तक ने जिले में बेपटरी हुई चिकित्सा व्यवस्थाओं व मरीजों की सुध तक नहीं ली। हालांकि स्थानीय विधायक दानिश अबरार ने गत दिवस ऑनलाइन प्रशासनिक व चिकित्साधिकारियों से संवाद कर चिकित्सा व्यवस्थाओं की जानकारी ली है, लेकिन व्यवस्थाएं आज भी ढाक के तीन पात ही है।सांसों की आस लेकर अस्पताल पहुंचने वाले मरीजों की सांसों की डोर भी अस्पतालों की चौखट पर आकर टूट रही है। जिले में हो रही मौत की घटनाओं को लेकर आमजन अब प्रशासन एवं चिकित्सा विभाग की व्यवस्थाओं पर सवाल उठाने लगे हैं वहीं अस्पतालों की व्यवस्थाओं को आमजन में प्रशासन की खूब किरकिरी भी हो रही है। यही कारण है कि अब चिकित्सा प्रशासन ने अस्पताल में होने वाली मौत की घटनाओं पर पर्दा डालने के लिए मौतों के आंकडे बताने में बहाने बनाना शुरू कर दिया है।
इस संबंध में मुझे जानकारी नहीं है, अभी मैं बाहर हूं आरटीपीसीआर जांच की अभी रिपोर्ट तैयार हो रही है। जिले के अस्पतालों में कितने मरीजों की मौत हुई, इस संबंध में मुझे जानकारी नहीं है। अभी मैं बाहर हूं। -डॉ. कैलाश सोनी, कार्यवाहक सीएमएचओ
अस्पताल पहुंचते ही थम गई सांसें
बुधवार को दोपहर बाद करीब पौने दो बजे एक महिला को उसके परिजन गंभीर हालत में एंबुलेंस से अस्पताल लेकर पहुंचे, लेकिन अस्पताल पहुंचते ही उसकी सांसें थम गई। चिकित्सकों ने उसे मृत घोषित करने के बाद परिजन जिस एंबुलेंस लेकर आए थे, उसी से वापस लेकर चले गए। अस्पताल परिसर में मौजूद लोगों के अनुसार इससे पूर्व भी अस्पताल में दो मौतें हो चुकी थी। जिनके शव लेकर परिजन कुछ देर पहले ही निकले थे। सुबह से लेकर दोपहर 3 बजे तक करीब 7 मौतें हो चुकी थी। मंगलवार को सुबह 8 बजे से लेकर बुधवार शाम तक जिले में कितने मरीजों ने दम तोड, इसका चिकित्सा प्रशासन के किसी भी अधिकारी के पास कोई जवाब नहीं है।
आखिर चिकित्सा प्रशासन किसके दबाव में मीडिया व आमजन से मौतों के आंकडे छुपा रहा है। इस संबंध में भास्कर प्रतिनिधि ने जिला अस्पताल के पीएमओ से लेकर सीएमएचओ व कोरोना प्रभारी जिला परिषद के मुख्य कार्यकारी अधिकारी से फोन पर पूछने पर सभी अनभिज्ञता जताते हुए एक दूसरे पर टालते हुए नजर आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn